لبنى أبيضار (تزادت ف 1985 ف مراكش)، هيا مومتيلة مغريبية لعبات لبوطولة ف فيلم الزين اللي فيك و لي تمنع ف لمغريب . تزادت لبنى أبيضار ف مدينة مراكش، ف حي لقصبة الشعبي ف مراكش. ماقدراتش تشد لباكالوريا فا دارت شطيح و ولات أستادة د رقص شرقي، و شدات بزاف د شهادات ف الرقص التعبيري و لمسرح من فرانسا، بلجيكا، لبريزيل و لمغريب. تعرفات لبنى أبيضار على واحد دري برازيلي و تزوجو و خرجات من فرنسا ل لبرازيل باش تعيش معا راجلها. و ولدات منو بنت و كاتعيش دابا معاها ف مراكش. قلبات لبنى أبيضار بزاف على شي فرصة د التمتيل، و شاركات سعيد الناصري ف فيلم ديالو ”الحمالة” ولكن خرجات لصحافة و تاهمات سعيد بلي تحرش بيها، تعرفات لبنى أبيضار على لمخريج نبيل عيوش، لي عزيز عليه يختار ممتلات يمتلو ف أدوار قاصحة، لي غالبا ݣاع لفنانات لمشهورات تايرفضو يمتلو ف دوك لأدوار،  و تفاهمات معاه باش تمتل دّور ديال بنت ليل ف فيلم ”الزين اللي فيك“. "LOUBNA ABIDAR: «JE N'AI PAS PEUR DE MONTRER MES FESSES»". 11 ماي 2015.